
REPUBLIKA HRVATSKA 
TRGOVAČKI SUD U ZADRU
Ulica dr. Franje Tuđmana 35


R E P U B L I K A H R V A T S K A

R J E Š E N J E

	Trgovački sud u Zadru, OIB:	39670464653, po sutkinji Ani Markač, povodom prijedloga dužnika ČEDOMIR PERA vl. obrta G SERVIS, Obrt za servisiranje kućanskih aparata, Zadar, Velebitska bb, OIB: 08584551690,  radi sklapanja predstečajne nagodbe nad imenovanim dužnikom, dana 22. prosinca 2016., 

r i j e š i o   j e

Odobrava se predstečajna nagodba koja glasi:

"Rješenjem nagodbenog vijeća klasa: UP-I/110/07/15-01/8831, Ur. br: 04-06-16-8831-46 od 17. svibnja 2016. utvrđene su tražbine kako slijedi: 
· GRAD ZADAR, OIB: 09933651854, u iznos od 36.091,89 kn
Utvrđena obveza prema vjerovniku GRAD ZADAR, OIB: 09933651854, namirit će se na način da se otpisuju redovne i zatezne kamate te da se glavnica reprogramira na 24 (dvadesetčetiri) jednaka mjesečna anuiteta uz kamatnu stopu od 4,5% s tim da prvi obrok dospijeva na naplatu posljednjeg dana u mjesecu koji kalendarski slijedi nakon mjeseca u kojem je rješenje suda kojim se odobrava sklapanje ove predstečajne nagodbe postalo pravomoćno, dok svaki slijedeći obrok dospijeva na naplatu svakog posljednjeg dana u svakom narednom mjesecu do konačne isplate. Kamate po stopi od 4,5% godišnje dospijevaju na naplatu zajedno sa svakim pojedinim iznosom obroka glavnice tražbine. 
· H1 TELEKOM, OIB: 88551335012, u iznosu do 1.637,36 kn
Utvrđena obveza prema vjerovniku H1 TELEKOM, OIB: 88551335012 namirit će se u 3 jednake mjesečne rate sa tim da prvi obrok dospijeva na naplatu posljednjeg dana u mjesecu koji kalendarski slijedi nakon mjeseca u kojem je rješenje suda kojim se odobrava sklapanje ove predstečajne nagodbe postalo pravomoćno, dok svaki slijedeći obrok dospijeva na naplatu svakog posljednjeg dana u svakom narednom mjesecu do konačne isplate. 
· HEP OPSKRBA d.o.o., OIB: 63073332379 u iznosu do 366,07 kn
Utvrđena obveza prema vjerovniku HEP OPSKRBA d.o.o., OIB: 63073332379 namirit će se jednokratno s tim da jedini obrok dospijeva na naplatu posljednjeg dana u mjesecu koji kalendarski slijedi nakon mjeseca u kojem je rješenje suda kojim se odobrava sklapanje ove predstečajne nagodbe postalo pravomoćno. 
· HEP OPERATOR DISTRIBUCIJSKOG SUSTAVA d.o.o., OIB: 46830600751 u iznosu od 196,74 kn
Utvrđena obveza prema vjerovniku HEP OPERATOR DISTRIBUCIJSKOG SUSTAVA d.o.o., OIB: 46830600751 namirit će se jednokratno sa tim da jedini obrok dospijeva na naplatu posljednjeg dana u mjesecu koji kalendarski slijedi nakon mjeseca u kojem je rešenje suda kojim se odobrava sklapanje ove predstečajne nagodbe postalo pravomoćno. 
· REPUBLIKA HRVATSKA, MINISTARSTVO FINANCIJA, OIB: 18683136487 u iznosu od 200.462,88 kn
Utvrđena obveza prema vjerovniku REPUBLIKA HRVATSKA, MINISTARSTVO FINANCIJA, OIB: 18683136487 podmirit će se na način da se otpisuju kamate, a glavnica će se reprogramirati na 24 (dvadesetčetiri) jednaka mjesečna anuiteta zajedno sa kamatom po stopi od 4,5% godišnje sa tim da prvi obrok dospijeva na naplatu posljednjeg dana u mjesecu koji kalendarski slijedi nakon mjeseca u kojem je rješenje suda kojim se odobrava sklapanje ove predstečajne nagodbe postalo pravomoćno, dok svaki slijedeći obrok dospijeva na naplatu svakog posljednjeg dana u svakom narednom mjesecu do konačne isplate. Kamate po stopi od 4,5% godišnje dospijevaju na naplatu zajedno sa svakim pojedinim iznosom obroka glavnice tražbine. Otplatni plan će izraditi Ministarstvo financija, Porezna uprava. 
· VODOVOD d.o.o., OIB: 89406825003 u iznosu od 196,87 kn
Utvrđena obveza prema vjerovniku VODOVOD d.o.o., OIB: 89406825003 namirit će se jednokratno sa tim da jedini obrok dospijeva na naplatu posljednjeg dana u mjesecu koji kalendarski slijedi nakon mjeseca u kojem je rješenje suda kojim se odobrava sklapanje ove predstečajne nagodbe postalo pravomoćno. 
Obveze će se podmirivati iz prihoda ostvarenih iz redovnog poslovanja. 
Obrt nema nepodmirenih prioritetnih tražbina. 
Predstečajna nagodba ima snagu ovršne isprave za sve vjerovnike čije su tražbine utvrđene.

Ova predstečajna nagodba je sklopljena kada dužnik i vjerovnici nakon pročitanog Zapisnika nagodbe potpišu Zapisnik u svezi s člankom 66. Zakona o financijskom poslovanju i predstečajne nagodbe."

Obrazloženje

Dužnik je kao predlagatelj predložio sklapanje predstečajne nagodbe, te je uz prijedlog dostavio sve potrebne isprave predviđene člankom 66. stavak 2. Zakona o financijskom poslovanju i predstečajnoj nagodbi („Narodne novine“ broj: 108/12,  144/12 i 81/13). Sud je na temelju dostavljenih isprava utvrdio da su ispunjenje pretpostavke za sklapanje predstečajne nagodbe.
Na ročište za sklapanje predstečajne nagodbe pristupili su dužnik i vjerovnik i to Republika Hrvatska, Ministarstvo financija, Porezna uprava, a tražbina kojeg vjerovnika prelazi 2/3 ukupno utvrđenih tražbina. 
Na ročištu pred sudom svoj pristanak za sklapanje predstečajne nagodbe dali su dužnik i nazočni vjerovnik, slijedom čega je sud utvrdio da su za sklapanje nagodbe sukladno prijedlogu dužnika, te nacrtu nagodbe i planu financijskog restrukturiranja glasali dužnik i vjerovnik čija tražbina prelaze 2/3 vrijednosti svih utvrđenih tražbina.  
Kako je sud utvrdio da su ispunjenje pretpostavke budući su na ročištu za sklapanje predstečajne nagodbe svoj pristanak dali dužnik i vjerovnik koji je prihvatio plan financijskog restrukturiranja, a čija tražbina čini potrebnu većinu iz članka 63. Zakona o financijskom poslovanju i predstečajnoj nagodbi, to je sud odobrio sklapanje predstečajne nagodbe u sadržaju koji je u cijelosti istovjetan sa sadržajem Plana financijskog restrukturiranja prihvaćenog rješenjem o prihvaćaju Plana financijskog restrukturiranja koje rješenje je donijela Financijska agencija, Regionalni centar Split, Klasa: UP-I/110/07/14-01/8831, Ur. broj: 04-06-16-8831-59 od 24. lipnja 2016., te koji sadržanoj odgovara planu financijskog restrukturiranja prihvaćenog tijekom postupka pred Financijskom agencijom. 

U Zadru 22. prosinca 2016. 

						Sutkinja
											Ana Markač								

POUKA O PRAVNOM LIJEKU: 
Protiv ovog rješenja nezadovoljna stranka može izjaviti žalbu Visokom trgovačkom sudu u roku 8 (osam)  dana od dana primitka prijepisa istog. Žalba se podnosi ovome sudu u 3 (tri) istovjetna primjerka.





DNA :
· predlagatelju – dužniku
· e-Oglasna ploča suda
· FINA – Regionalni centar Split, uz dopis – radi objave
· Obrtnom registru zadarske županije 
· u spis

